3. aprīlis

**3. aprīlis** ir gada 93. diena pēc Gregora kalendāra (94. diena garajā gadā). Līdz gada beigām ir atlikušas 272 dienas.

## Vārda dienas
Daira, Dairis, Daiva

## Notikumi
* 1077. gads — Friulli izveidots pirmais parlaments.
* 1865. gads — Amerikas pilsoņu karā ziemeļnieku karaspēks ieņēma Konfederācijas galvaspilsētu Ričmondu.
* 1885. gads — Gotlībam Daimleram piešķīra vācu patentu par dzinēju.
* 1896. gads — iznāca pirmais Itālijas sporta laikraksta *[[La Gazzetta dello Sport]]* numurs.
* 1917. gads — no trimdas Krievijā atgriezās Vladimirs Ļeņins.
* 1922. gads — Josifs Staļins tika ievēlēts par VK(b)P CK ģenerālsekretāru.
* 1948. gads — ASV prezidents Harijs Trumens parakstīja Māršala plānu, piešķirot 5 miljardus USD 16 valstīm.
* 1954. gads — PSRS vēstniecības Kanberā trešais sekretārs Vladimirs Petrovs lūdza un saņēma politisko patvērumu Austrālijā.
* 1958. gads — Kastro revolucionārā armija sāka uzbrukumu Havanai Kubā.
* 1966. gads — *[[Luna 10]]* kļuva par pirmo zondi, kas iegājusi Mēness orbītā.
* 1973. gads — ASV, Ņujorkā veikts pirmais mobilā telefona, kuru izstrādājis *[[Motorola]]*, zvans.
* 1975. gads — Anatolijs Karpovs tika pasludināts par pasaules čempionu šahā, Bobijam Fišeram atsakoties spēlēt ar viņu.
* 1984. gads — Rakešs Šarma startēja ar kosmosa kuģi *[[Sojuz T-11]]*, kļūstot par pirmo indieti kosmosā.
* 2003. gads — ASV spēki pārņēma kontroli pār Sadama Starptautisko lidostu Bagdādē, un pārdēvēja to par Bagdādes Starptautisko lidostu.
* 2007. gads — Ukrainas prezidents Viktors Juščenko atlaida prokrieviski noskaņoto parlamentu.
* 2022. gads — par Ungārijas premjerministru tika atkārtoti ievēlēts Viktors Orbāns.

## Dzimuši
* 1310. gads — Kazimirs III Lielais (*Kazimierz Wielki*), Polijas karalis (miris 1370. gadā)
* 1366. gads — Henrijs IV (*Henry IV*), Anglijas karalis (miris 1413. gadā)
* 1593. gads — Džordžs Herberts (*George Herbert*), angļu dzejnieks (miris 1633. gadā)
* 1864. gads — Emīls Kellenbergers (*Emil Kellenberger*), šveiciešu sporta šāvējs, vairāku olimpisko un pasaules čempionātu medaļu ieguvējs (miris 1943. gadā)
* 1877. gads — Alfonss Dekupērs (*Alphonse Decuyper*), franču ūdenspolo spēlētājs, olimpiskās bronzas medaļas ieguvējs (miris 1937. gadā)
* 1878. gads — Edgars Bergs, latviešu luterāņu mācītājs (miris 1968. gadā)
* 1881. gads — Alčide de Gasperi (*Alcide De Gasperi*), itāliešu politiķis (miris 1954. gadā)
* 1898. gads — Henrijs Lūss (*Henry Luce*), publicists, žurnāla *Time* dibinātājs (miris 1967. gadā)
* 1920. gads — Džons Demjaņuks (*John Demjanjuk*), apsūdzētais kara noziegumos (miris 2012. gadā)
* 1924. gads — Marlons Brando (*Marlon Brando*), ASV kinoaktieris (miris 2004. gadā)
* 1926. gads — Virdžils Grisoms (*Virgil I. "Gus" Grissom*), ASV kosmonauts (miris 1967. gadā)
* 1930. gads — Helmūts Kols (*Helmut Kohl*), Vācijas kanclers (miris 2017. gadā)
* 1945. gads:
** Bērnijs Parents (*Bernie Parent*), kanādiešu hokeja vārtsargs (miris 2025. gadā)
** Katrīna Spaka (*Catherine Spaak*), franču un itāļu aktrise un dziedātāja (mirusi 2022. gadā)
* 1946. gads — Marisa Paredesa (*Marisa Paredes*), spāņu aktrise (mirusi 2024. gadā)
* 1948. gads — Jāps de Hops Shefers (*Jaap de Hoop Scheffer*), NATO ģenerālsekretārs
* 1959. gads — Ēriks Jēkabsons, latviešu mācītājs un politiķis
* 1961. gads — Edijs Mērfijs (*Eddie Mutphy*), ASV aktieris
* 1963. gads — Stevo Pendarovskis (*Стево Пендаровски*) Ziemeļmaķedonijas prezidents
* 1964. gads — Naidžels Farāžs (*Nigel Farage*), britu politiķis
* 1969. gads — Bens Mendelsons (*Ben Mendelsohn*), austrāliešu aktieris
* 1971. gads:
** Vitālijs Astafjevs, Latvijas futbolists
** Anastasija Zavorotņuka (*Анастасия Заворотнюк*), krievu aktrise (mirusi 2024. gadā)
* 1973. gads — Prabhu Deva (பிரபு தேவா சுந்தரம்), Indijas horeogrāfs, aktieris, dziedātājs
* 1982. gads — Kobija Smaldersa (*Cobie Smulders*), kanādiešu aktrise
* 1985. gads — Leona Lūisa (*Leona Louise Lewis*), angļu dziedātāja
* 1986. gads — Amanda Bainsa (*Amanda Bynes*), amerikāņu aktrise un dziedātāja
* 1995. gads — Adrjēns Rabjo (*Adrien Rabiot*), franču futbolists
* 1998. gads — Vauts Fāss (*Wout Faes*), Beļģijas futbolists

## Miruši
* 1682. gads — Bartolomē Estebans Muriljo (*Bartolomé Esteban Murillo*), spāņu gleznotājs (dzimis 1618. gadā)
* 1826. gads — Ernsts Hladni (*Ernst Chladni*), vācu fiziķis (dzimis 1756. gadā)
* 1849. gads — Juliušs Slovackis (*Juliusz Słowacki*), poļu dzejnieks un dramaturgs (dzimis 1809. gadā)
* 1897. gads — Johanness Brāmss (*Johannes Brahms*), vācu komponists (dzimis 1833. gadā)
* 1934. gads — Frederiks Kristiāns (*Frederick Christian*), britu kriketa spēlētājs un olimpiskās zelta medaļas ieguvējs (dzimis 1867. gadā)
* 1941. gads — Pāls Teleki (*Teleki Pál*), ungāru politiķis (dzimis 1879. gadā)
* 1950. gads — Kurts Veils (*Kurt Weill*), vācu komponists (dzimis 1900. gadā)
* 1991. gads — Greiems Grīns (*Henry Graham Greene*), angļu novelists, kritiķis, lugu un stāstu rakstnieks (dzimis 1904. gadā)
* 2000. gads — Terenss Makkena (*Terence McKenna*), amerikāņu etnobotāniķis (dzimis 1946. gadā)
* 2001. gads — Juris Sinka, latviešu politiķis (dzimis 1927. gadā)
* 2025. gads:
** Ēriks Ošs, latviešu mākslinieks, karikatūrists (dzimis 1927. gadā)
** Margarita Džepa (*Margarita Khepa*) albāņu aktrise (dzimusi 1932. gadā)

## Atsauces